ເພງລາວ ອຳມະຕະ ໃນອະດີດ ຂອງ ທ່ານວໍຣະເດດ ດິດທະວົງ ທີ່ຍັງຝັງໃຈ 
ເຊີນຟັງການສຳພາດ ກ່ຽວກັບ ເພງລາວອຳມະຕະ ໃນອະດີດ ທີ່ຍັງຝັງໃຈ ຂອງ ທ່ານວໍຣະເດດ ດິດທະວົງ ນັກຮ້ອງ ນັກປະພັນ ອະວຸໂສລາວ-ອາເມຣິກັນ
ສະບາຍດີ ທ່ານຜູ້ຟັງທີ່ເຄົາລົບ ລາຍການຊິວິດຊາວລາວ ໃນ ແລງວັນພະຫັດມື້ນີ້ ເຮົາຈະນຳເອົາການສຳພາດ ທ່ານວໍຣະເດດ ດິດທະວົງ ອະດີດໂຄສົກ ວິທະຍຸສຽງອາເມຣິກາ ພ້ອມທັງເປັນນັກ ປະພັນ ແລະນັກຮ້ອງເພງລາວ ສະໄໝ ລຸ້ນອະວຸໂສ ທີ່ຫາກໍເສັດ ສີ້ນການປັບປຸງເພງຍອດນິຍົມຂອງທ່ານ ຜົນງານຫລ້າສຸດດັ່ງ ກ່າວນີ້ ຫາກໍນຳອອກມາສູ່ສາຍຕາ ແລະມິີຂາຍຢູ່ທ້ອງຕະຫລາດແລ້ວ ວີໂອເອ ໄດ້ມີໂອກາດໂອ້ລົມກັບ ທ່ານວໍຣະເດດ ກ່ຽວກັບຜົນງານໃໝ່ຂອງທ່ານ ຊຶ່ງ ກິ່ງສະຫວັນ ຈະນຳມາ ສະເໜີທ່ານ ໃນອັນດັບຕໍ່ໄປ ທ່ານຜູ້ຟັງທີ່ເຄົາລົບ ລາຍການຊີວິດຊາວລາວ ມື້ນີ້ ຂ້າພະເຈົ້າ ຂໍນຳພາທ່ານພົບກັບ ທ່ານ ວໍຣະເດດ ດິດທະວົງ ອີກເທຶ່ອນຶ່ງ ທ່ານເປັນນັກຮ້ອງ ນັກປະພັນເພງລາວສະໄໝ ທີ່ຍັງປາກົດໂຕໃຫ້ເຫັນແຕ່ພຽງຜູ້ດຽວ ຢູ່ໃນວົງການສິນລະປິນລາວ ລຸ້ນອະວຸໂສ ຫລາຍໆທ່ານຄົງຮູ້ຈັກກັບ ທ່ານວໍຣະເດດ ໃນນາມເປັນແຟນໆເພງ ແລະຫລາຍໆທ່ານອາດຮູ້ຈັກຮັກແພງກັບ ທ່ານວໍຣະເດດ ໃນທາງສ່ວນຕົວມາກ່ອນແລ້ວ ເພາະສະນັ້ນບໍ່ມີ ຄວາມຈຳເປັນທີ່ຈະກ່າວເຖິງ ເບື້ອງຫລັງຊີວິດຂອງທ່ານໃຫ້ຍືດຍາວ ທ່ານວໍຣະເດດ ຫາກໍສຳເລັດການຮວບຮວມ ປັບປຸງເພງອຳມະຕະເກົ່າ ຍອດນິຍົມຂອງທ່ານ ທີ່ໄດ້ປະສົມປະສານ ກັບດົນຕີແບບໃໝ່ ອອກມາກ່ອມອາລົມທ່ານອີກຄັ້ງນຶ່ງ ຊຶ່ງຂ້າພະເຈົ້າ ຈະນຳເອົາໂຕຢ່າງມາສະເໜີໃຫ້ທ່ານໄດ້ຟັງ ເນື້ອຮ້ອງ ແລະທຳນອງເພງຂອງ ທ່ານວໍຣະເດດ ແມ່ນບັນທຶກປະຫວັດສາດ ດ້ານການບັນ ເທີງໃນສັງຄົມຊີວິດລາວອັນສໍາຄັນຕອນນຶ່ງ ທີ່ເຮົາເຄີຍໄດ້ຍິນໄດ້ຟັງກັນມາຜ່ານທາງ ວິທະ ຍຸກະຈາຍສຽງແຫ່ງຊາດລາວເມື່ອ 40 ກວ່າປີກ່ອນ ຈົນຕົກມາເຖີງປັດຈຸບັນ ຫລືສະໄໝ ເທັກໂນໂລຈີ ໂດຍຜ່ານທາງລະບົບຄອມພິວເຕີ້ ເພງຂອງທ່ານວໍຣະເດດ ແລະບັນດານັກສິນລະປີນລາວ ຢູ່ໃນສະໄໝກາງປີ 1965 ຫາ 1975 ໄດ້ສະແດງອອກມາໃຫ້ເຫັນເຖີງ ຄວາມເປັນເອກກະລາດລາວ ການຂີດຂຽນມີເອກ ກະລັກເປັນຂອງຕົນເອງ ພ້ອມດ້ວຍສຳນວນພາສາລາວ ທີ່ເປັນສັນຍາລັກບອກເຖິງ  ຄວາມ ອຸດົມຮັ່ງມີຂອງມູນມໍລະດົກລາວ ທີ່ກຳລັງພັດທະນາຢູ່ໃນສະໄໝນັ້ນ ນອກຈາກນັ້ນແລ້ວ ເວລານີ້ ບັນດານັກຂຽນທັງຫລາຍ ບໍ່ວ່າແຕ່ນັກປະພັນເພງ ນັກຂຽນນິຍາຍ ນັກກະວີ ນັກ ກາບກອນ ນັກໜັງສືພີມ ແລະອຶ່ນໆຕ່າງກໍພາກັນໄດ້ຮັບສິດເສລີ ກັບການຂີດຂຽນ ແລະຊົມໃຊ້ພາສາລາວກັນຢ່າງຄຶກຄື້ນ ທ່ານວໍຣະເດດ ແມ່ນອະດີດ ໂຄສົກວິທະຍຸສຽງອາເມຣິກາຄົນນຶ່ງ ທີ່ໄດ້ອອກກິນເບ້ຍບຳນານໄປເປັນເວລາແປດປີແລ້ວ ແຕ່ສິ່ງທີ່ ທ່ານປະລະບໍ່ໃດ້ ອັນເປັນຊີວິດຈິດໃຈນັ້ນກໍຄື ຄວາມຮັກການເປັນ ນັກສິນລະປິນ ທ່ານໄດ້ຖືກຮຽກຮ້ອງຈາກ ສັງຄົມລາວອາເມຣິກັນ ຢູ່ທົ່ວ ສະຫະລັດ ຝຮັ່ງ ການາດາ ແລະອອສເຕຣເຣຍ ຢູ່ສະເໝີມາ ໃຫ້ ເດີນທາງໄປຢ້ຽມຢາມກ່ອມອາລົມ ແກ່ບັນດາພີ່ນ້ອງຊາວລາວ ຢູ່ນອກປະເທດ ເພື່ອຫວນກັບຄືນໄປຍັງອະດີດ ເນື້ອເພງຂອງ ທ່ານວໍຣະເດດ ແມ່ນຂຽນອອກມາຈາກປະສົບ ການຊີວິດສ່ວນໂຕ ຊີວິດຂອງໝູ່ເພຶ່ອນ ສິ່ງແວດລ້ອມຂອງສັງຄົມ ແລະຈາກມະໂນພາບ ທີ່ມີທັງຄວາມຮັກທີ່ສົມຫວັງ ຜິດຫວັງ ແລະຍົ້ວຍວນ ທ່ານວໍຣະເດດ ດິດທະວົງ ໄດ້ກ່າວຕໍ່ ວີໂອເອ ກ່ຽວກັບຜົນງານໃໝ່ຂອງທ່ານວ່າ : ຂ້າພະເຈົ້າໄດ້ຟັງເພງສຸດໃໝ່ຂອງທ່ານ ທີມີດ້ວຍກັນ 13 ເພງ ແລະເປັນທີ່ປະທັບໃຈທີ່ສຸດ ແລະໄດ້ນຳພາຂ້າພະເຈົ້າ ຫວນຄືນໄປຍັງອະດີດທີ່ເຄີຍໄດ້ຢູ່ເມືອງລາວ ເພາະສະນັ້ນ ຂ້າ ພະເຈົ້າໄດ້ເລືອກເອົາສີ່ເພງ ມາເປີດໃຫ້ທ່ານຜູ້ຟັງໄດ້ຊີມລົດຊາດໜ້ອຍນຶ່ງ ເພງທຳອິດມີ ຊືວ່າ "ເກົ່າເຂົາໃໝ່ເຮົາ" ເພງນີ້ມີຄວາມໝາຍຢ່າງໃດ ແລະໄດ້ປະພັນຂື້ນໃນປີໃດ "ເພງສາວສະໄໝ" ເປັນເພງທີ່ເສບ ແລະຮ້ອງໃນຈັງຫວະຮ້ອນໆ ແລະເປັນເພງທີ່ໜ້າສົນໃຈ ບອກເຖິງສັງຄົມຊີວິດຍິງສາວລາວ ຢູ່ໃນສະໃໝນັ້ນ ກະລຸນາໃຫ້ທ່ານເລົ່າໃຫ້ຟັງແດ່ວ່າ ເປັນມາຢ່າງໃດ ບັດນີ້ຢາກຂໍຖາມທ່ານກ່ຽວກັບ "ເພງຂາດຮັກ" ເພງນີ້ມີຄວາມຈິງກັບຊີວິດຄົນເຮົາບໍ ແລະ ເປັນຫຍັງເພງນີ້ຈຶ່ງຖືກ ບັນດານັກຮ້ອງທີ່ມີຊື່ສຽງຂອງໄທຫລາຍໆຄົນ ນຳເອົາໄປຮ້ອງ ນະຄອນຫລວງວຽງຈັນ ເມືອງເອກຂອງ ປະເທດລາວ ໂດຍສະເພາະ ບັນດາຊາວລາວຜູ້ ທີ່ໄດ້ເກີດໃຫຍ່ ແລະເຄີຍໄດ້ໃຊ້ຊີວິດຢູ່ເມືອງງົດງາມແຫ່ງນີ້ ແລະຂ້າພະເຈົ້າແມ່ນ ອະດີດຊາວນະຄອນຫລວງວຽງຈັນຄົນນຶ່ງ ເມື່ອໄດ້ຟັງ "ເພງຫ່ວງວຽງຈັນ" ຍາມໃດແລ້ວ ເຮັດໃຫ້ລະເມີເພີ້ຝັນ ເຫັນພາບແຫ່ງຄວາມຫລັງຕ່າງໆຢູ່ໃນສະໄໝນັ້ນ ເພງຫ່ວງວຽງຈັນ ນີ້ ທ່ານ ແຕ່ງໃນປີໃດ ແລະເປັນຫຍັງຈຶ່ງແຕ່ງເພງນີ້ ທ່ານເປັນນັກສິນລະປິນລາວ ລຸ້ນອະວຸໂສ ຜູ້ດຽວທີ່ຍືນຍົງຄົງຢູ່ເຖິງເທົ້າປັດຈຸບັນນີ້ ທ່ານໄດ້ ຮັບຄວາມມ່ວນຊື່ນ ກັບການໃຊ້ຊີວິດຂອງທ່ານໃນບັ້ນນີ້ບໍ Tel: 1-714-737-2245